Sámi Grand Prix 2001

Sámi Grand Prix 2001 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln ive 2001 pessijâšmarkkânij ääigi. Tot lâi 12. tove, ko kišto uárnejui. Juoigâmuási vuoitij kieldâsämmilâš Anfisa Agejeva já lávlumuási ruátálâš-sämmilâš lávlumjuávkku Sofia och Anna. Kišto maŋa Rieban almostitij nurâldâhskiäru, mii siskeeld puoh uásálistei pittáid.

Juoigâm- já lávlumuásih
Ovdebij iivij náál kištoost lijjii kyehti uási: juoigâmuási já lávlumuási.

Juoigâmuási 
Juoigâmuásist lijjii 9 uásálisted. Taam uási vuoitij kieldâsämmilâš kirječällee já musikkár Anfisa Agejeva (noomáin Anfissa Agueva), kii uásálistij vuossâmuu keerdi kiišton. Sun livđui pitá Meleš. Nubben lâi kuovdâkiäinulâš Mathis A. Oskal pittáin Ruvaš nieiddat ja buolaš bártnit já kuálmádin láin Kirsten Marit Olsen já Kristine Sara S. Gaup, suoi-uv Kuovdâkiäinust, pittáin Iŋgá Márjá. 

Juoigâmuási uásálisteeh
 Staatâ teikkâ eennâm  Uásálistee(h)  Juáigus    Anfissa Agueva  Meleš   Mathis A. Oskal  Anders Nils Eira   Kirsten Marit Olsen já Kristine Sara S. Gaup  Iŋgá Márjá   Marit Gunhild Bongo  Maila Risten   Ole Larsen Gaino  Johan Sara jr   Anne Berit Peltoperä  Tor Morten   Anders Nils J. Eira  Biret   Ellen Marit Eira Sobakke  Siidda eamit   Inga Berit Sara  Anne Merethe M. N. Sara

Lávlumuási 
Lávlumuásist lijjii 6 uásálistee. Uási vuoitij ruátálâš-sämmilâš lávlumjuávkku Sofia och Anna ađai vääččirliih Sofia Jannok já Anna Kärrstedt pittáin Meahci mánná. Nubben láin Wenche M. Hætta já Annbjørg Hætta pittáin Girdilan já kuálmádin lâi nubbe kieldâsämmilâš ađai Elvira Galkina pittáin Kárášjohka''. 

Lávlumuási uásálisteeh
 Staatâ teikkâ eennâm  Uásálistee(h)  Laavlâ    Sofia já Anna  Meahci mánná   Wenche M. Hætta já Annbjørg Hætta  Girdilan    Elvira Galkina  Kárášjohka   Ánne Márge Päiviö  já Laila Aleksandersen  Girdimen    2 X Oskal  In dieđe vel   Marit Susanne Utsi  Du haga

Áillohaš-muusikpalhâšume
Ive 2001 Áillohaš-muusikpalhâšume vuoitij Johan Sara jr. Sun lii siämmáš olmooš, kiäm Ole Larsen Gaino juoigâi juoigâmuásist.

Käldeeh

*